b'\n_START_ARTICLE_\nKlasik\xc5\xb3 asociacija\n_START_PARAGRAPH_\nKlasik\xc5\xb3 Asociacija (lot. Societas Classica), \xc4\xafkurta 2007\xc2\xa0m. gegu\xc5\xbe\xc4\x97s 16 d., vienija Lietuvos filologus\xc2\xa0\xe2\x80\x93 klasikus, pedagogus, d\xc4\x97stan\xc4\x8dius klasikines kalbas bei Antikos civilizacij\xc4\x85, studentus, taip pat visus tuos, kurie tyrin\xc4\x97ja ar aktyviai domisi Antikos paveldu pla\xc4\x8di\xc4\x85ja prasme (kalbos, literat\xc5\xabra, kult\xc5\xabra, istorija) ir yra suinteresuoti i\xc5\xa1saugoti ir pl\xc4\x97toti Antikos studij\xc5\xb3, kaip Europos tapatyb\xc4\x97s pamato, tradicijas Lietuvoje. Pagrindinis asociacijos veiklos tikslas\xc2\xa0\xe2\x80\x93 vienijant filologus klasikus skatinti ir vykdyti Antikos civilizacijos tyrimus, programas ir projektus, pl\xc4\x97toti klasikini\xc5\xb3 kalb\xc5\xb3 bei Antikos studij\xc5\xb3 tradicijas Lietuvoje, bendradarbiaujant su \xc5\xa1alies ir tarptautin\xc4\x97mis organizacijomis skatinti klasikin\xc4\x97s filologijos mokslo pl\xc4\x97tr\xc4\x85 ir pan. Asociacija daug d\xc4\x97mesio skiria pilietini\xc5\xb3 vertybi\xc5\xb3 ir europieti\xc5\xa1kos tapatyb\xc4\x97s ugdymo per Antikos kult\xc5\xabros pa\xc5\xbeinim\xc4\x85 projektams.'